Imagine Dragons

**Imagine Dragons**, ամերիկյան փոփ ռոք խումբ Լաս Վեգասից (Նևադա)։ Խմբի գլխավոր երգիչն է Դեն Ռեյնոլդսը, գլխավոր կիթառահարը՝ Վեյն Սերմոն, բասիստը՝ Բեն Մըքքի, և հարվածային գործիքների երաժիշտը՝ Դանիել Պլատցման։ Խումբը հայտնի է դարձել *It’s Time* երգի շնորհիվ, որին հաջորդել է դեբյուտային ստուդիական ''Nights Vision'' ալբոմը (2012), որից ''Radioactive'' և *[[Demons]]* սինգլները զբաղեցրել են չարթի բարձրագույն տեղերը։ Rolling Stone-ը *Radioactive*-ը, որը Billboard Hot 100-ում շաբաթներ շարունակ առաջին տեղն է զբաղեցրել, անվանել է «տարվա լավագույն ռոք հիթ»։ MTV-ն նրանց անվանել է «տարվա լավագույն խումբ-բացահայտում», իսկ Billboard-ը նրանց համարել է «2013 թվականի բեկումնային խումբ» և «2017 թվականի լավագույն խումբ»՝ նրանց դնելով 2013, 2017 և 2018 թվականների «Տարին ռոքում» ցուցակի բարձրագույն տեղում։ 2018 թվականին Imagine Dragons-ը զբաղեցրել է *Billboard*-ի տարեվերջյան «Թոփ արտիստներ՝ դուետ/խումբ» կատեգորիայի առաջին հորիզոնականը։

Խմբի երկրորդ ստուդիական ալբոմը՝ Smoke + Mirrors (2015) առաջին հորիզոնականն է զբաղեցրել ԱՄՆ-ում, Կանադայում և Մեծ Բրիտանիայում։ Ալբոմին հաջորդել են թոփ 40-յակում տեղ զբաղեցրած *[[I Bet My Life]]* սինգլը և երկրորդ և երրորդ սինգլները՝ *Gold* և *Shots*։ Այնուհետև խումբն իրականցրել է 10-ամսյա համաշխարհային շրջագայություն, որից հետո 2016 թվականին կարճատև ընդմիջում վերցրել՝ հազվադեպ ելույթ ունենալով և տարվա ընթացքում սաունդրեքներ ներկայացնելով։ Խումբը, այնուհետև, թողարկել է իր երրորդ ստուդիական ալբոմը՝ *[[Evolve]]* (2017), որից երեք սինգլներ՝ *[[Believer]]*, *[[Thunder]]* և *[[Whatever It Takes]]* չարթերի թոփում են եղել՝ դարձնելով նրանց *Billboard Hot Rock* երգերի չարթում ամենաշատ շաբաթներն առաջին հորիզոնական զբաղեցրած խումբը։ Շատ երկրներում ալբոմը եղել է թոփ հնգյակում։ *Evolve World Tour*-ն ավարտելուց հետո Imagine Dragons-ը թողարկել է իր չորրորդ ստուդիական ալբոմը՝ ''Origins''-ը, 2018 թվականին նոյեմբերի 8-ին։ Ալբոմից առաջինը թողարկվել են *[[Natural (երգ, Imagine Dragons)|Natural]]* և *Zero* սինգլները, այնուհետև՝ ''Machine'' և *[[Bad Liar (երգ, Imagine Dragons)|Bad Liar]]* սինգլները։ Ալբոմի դելյուքս տարբերակում ներառվել է նախկինում թողարկված *Born to Be Yours* վերնագրով սինգլը։

Imagine Dragons-ը երեք անգամ հաղթել է Ամերիկյան երաժշտական մրցանակաբաշխությունում, ինն անգամ՝ Billboard Music Awards-ում, մեկ անգամ՝ Գրեմմի մրցանակաբաշխությունում, մեկ անգամ՝ MTV երաժշտական տեսահոլովակի մրցանակաբաշխությունում և մեկ անգամ՝ Համաշխարհային երաժշտական մրցանակաբաշխությունում։ 2014 թվականի մայիսին խումբը ներկայացվել է 14 *Billboard* երաժշտական մրցանակի, այդ թվում՝ Տարվա լավագույն արտիստ և Milestone մրցանակի, որը ճանաչում է արտիստների ստեղծագործականությունն ու նորարարությունը տարբեր ժանրերում։ 2018 թվականի ապրիլին խումբը ևս 11 անգամ առաջադրվել է *Billboard* երաժշտական մրցանակաբաշխությունում։

Imagine Dragons-ը ''Ձայնագրող ընկերությունների ամերիկյան ասոցիացիայի'' կողմից վավերացված 35 միլիոն սինգլ է վաճառել ԱՄՆ-ում և 20 միլիոն ալբոմ աշխարհում։ 2018 թվականին Imagine Dragons-ը եղել է ''Spotify''-ում** ամենալսված խումբը և առաջին ռոք խումբը, որի երկու երգերը՝ *Believer* և *Thunder*, յուրաքանչյուրն անցել է մեկ միլիարդ սթրիմինգը։ Imagine Dragons-ը *Billboard*-ի հիթ-շքերթներում ունի 2010-ականների լավագույն երեք ռոք երգերը՝ *Believer*, *Thunder* և *Radioactive*։

## Պատմություն
### Վաղ տարիներ (2008-2011)
2008 թվականին գլխավոր երգիչ Դեն Ռեյնոլդսը Բրիգհեմ Յանգի համալսարանում հանդիպել է հարվածային գործիքների երաժիշտ Էնդրյու Թոլմանին, որտեղ երկուսն էլ սովորում էին։ Ռեյնոլդսը և Թոլմանին են միացել Էնդրյու Բեքը, Դեյվ Լեմկին և Ավրորա Ֆլորենսը՝ համապատասխանաբար նվագելու կիթառ, բաս և դաշնամուր։ Խմբի անունը անագրամա է, որը հայտնի է միայն խմբի անդամներին։ Այս սկզբնական խումբը նույն տարում թողարկել է Speak to Me մինի ալբոմը, սակայն Բեքն ու Ֆլորենսը դուրս են եկել խմբից նույն թվականին։ 2009 թվականին Թոլմանի ավագ դպրոցի ընկեր Վեյն Սերմոնը, ով ավարտել էր Բերքլիի երաժշտության քոլեջը, միացել է խմբին՝ որպես կիթառահար։ Այնուհետև Թոլմանի կինն է միացել խմբին՝ Բրիտանի Թոլմանը՝ ստեղնաշարային գործիքներ նվագելու և որպես բեք վոկալիստ, որից հետո խումբը կրկին սկսել է ելույթ ունենալ։ Ավելի ուշ Լեմկին լքել է խումբը, որից հետո Սերմոնի առաջարկով խմբին է միացել Բերքլիի համալսարանի երաժշտության բաժնի ուսանողներից Բեն Մըքքին՝ որպես բասիստ։ Իրենց հայրենի Պրովո քաղաքում (Յուտա) խումբը բավականին հետևորդներ է հավաքել մինչև Լաս Վեգաս տեղափոխվելը, որը Դեն Ռեյնոլդսի հայրենի քաղաքն էր։ Այստեղ էլ խումբը ձայնագրել և թողարկել է իր առաջին երեք մինի ալբոմները։

Խումբը թողարկել է մինի ալբոմներ՝ *Imagine Dragons* և *Hell and Silence* 2010 թվականին՝ երկուսն էլ ձայնագրելով Լաս Վեգասում՝ *Battle Born Studios*-ում։ 2011 թվականին վերադարձել են ստուդիա, իսկ երրորդ մինի ալբոմը՝ It’s Time, ստեղծվել է մինչև գործարք կնքելը։

Նրանց առաջին մեծ քայլը եղել է 2009 թվականին, երբ *Train* խմբի գլխավոր երգիչ Փեթ Մոնահանը հիվանդացել է *Bite of Las Vegas* փառատոնից անմիջապես առաջ։ Imagine Dragons-ը հրավիրվել է նրանց փոխարեն և ելույթ ունեցել ավելի քան 26 000 հանդիսատեսի առաջ։ Տեղական պարգևները, այդ թվում՝ «2011 թվականի լավագույն CD» (*Vegas SEVEN*), «2010 թվականի տեղական լավագույն ինդի խումբ» (*Las Vegas Weekly*), «Լաս Վեգասի նոր, պարտադիր դիտելու լայվ ելույթ» (*Las Vegas CityLife*), 2010 թվականի Վեգասի երաժշտական գագաթնաժողովի գլխագիր և այլն, դրական ազդեցություն են ունեցել խմբի ճանաչման համար։ 2011 թվականի նոյեմբերին *Interscope Records*-ի հետ պայմանագիր են ստորագրել և սկսել են աշխատել անգլիական Գրեմմիի մրցանակակիր պրոդյուսեր Ալեքս դա Քիդի հետ։ Ի վերջո Թոլմանները լքել են խումբը և Դանիել Պլատցմանը միացել է խմբին 2011 թվականի օգոստոսին՝ Բեն Մըքքիի հրավերով, նախքան 2011 թվականին լեյբլի գործարքի ստորագրումը։

### Night Visions (2012-2014)
Խումբն աշխատել է Ալեքս դա Քիդի հետ՝ ձայնագրելով և թողարկելով իրենց առաջին խոշոր լեյբլը Վեսթ Հոլիվուդում՝ *Westlake Recording Studios*-ում։ *Continued Silence* վերնագրով մինի ալբոմը թողարկվել է Վալենտինի օրը (2012 թվականի փետրվարի 14-ին) և զբաղեցրել է ''Billboard 200''-ի 40-րդ հորիզոնականը։ 2012 թվականին խումբը թողարկել է *Hear Me* մինի ալբոմը։

Կարճ ժամանակ անց *It’s Time* սինգլն է թողարկվել՝ զբաղեցնելով *Billboard Hot 100*-ի 15-րդ հորիզոնականը։ Սինգլի տեսահոլովակը թողարկվել է 2012 թվականի ապրիլի 17-ին MTV-ով և այնուհետև առաջադրվել MTV երաժշտական տեսահոլովակի մրցանակի՝ «Լավագույն ռոք տեսահոլովակ» անվանակարգում։ *It’s Time* սինգլը Ձայնագրող ընկերությունների ամերիկյան ասոցիացիայի կողմից ճանաչվել է կրկնակի պլատինե սինգլ։

2012 թվականի ամռանը խումբն ավարտին է հասցրել իրենց դեբյուտային ''Nights Visions'' ալբոմի ձայնագրման աշխատանքները *Studio X*-ում՝ ԱՄՆ-ում թողարկելով ալբոմը 2012 թվականի սեպտեմբերի 4-ին։ *Billboard 200*-ում ալբոմը զբաղեցրել է 2-րդ հորիզոնականը՝ առաջին շաբաթվա ընթացքում վաճառվելով 83 000 օրինակ՝ 2006 թվականից ի վեր դառնալով ամենաբարձր դիրք զբաղեցրած դեբյուտային ռոք ալբոմը։ Ալբոմն առաջին տեղն է զբաղեցրել *Billboard* ալտերնատիվ և ռոք ալբոմների չարթերում, ինչպես նաև թոփ տասնյակում է եղել Ավստրալիայի, Ավստրիայի, Կանադայի, Նիդերլանդների, Գերմանիայի, Իռլանդիայի, Նորվեգիայի, Պորտուգալիայի, Շոտլանդիայի, Իսպանիայի և Մեծ Բրիտանիայի ալբոմների չարթերում։ Այն հաղթել է *Billboard* երաժշտական մրցանակաբաշխությունում՝ որպես Լավագույն ռոք ալբոմ և առաջադրվել է *Juno մրցանակ՝ տարվա միջազգային ալբոմի համար*։ Ալբոմում երեք սինգլ տեղ է զբաղեցրել *Billboard Top 40*-ում, 4 սինգլ՝ *ARIA Top 40*-ում, 5 սինգլ՝ *UK Top 40*-ում։thumb|left|2013 թվականին խումբը մեկնել է Night Visions շրջագայության:Ալբոմի երկրորդ սինգլը՝ *Radioactive*, *Billboard* ալտերնատիվ երգերի, *Billboard* ռոք երգերի և շվեդական սինգլների չարթում զբաղեցրել է առաջին տեղը՝ ԱՄՆ-ում վաճառվելով 7 միլիոն օրինակով և ռեկորդային ցուցանիշ գրանցելով *Billboard Hot 100*-ում մնալով 87 շաբաթ։ *[[Radioactive (երգ)|Radioactive]]* սինգլը *Hot Rock* երգերի չարթում ռեկորդային ցուցանիշ է գրանցել՝ մնալով 23 շաբաթ շարունակ և 2013 թվականին դառնալով այդ ժանրի ամենամեծ հիթ։ Այս սինգլը ամենալավ վաճառվող ռոք երգն է եղել *Nielsen SoundScan*-ի թվային պատմության մեջ։ Մինչև 2013 թվականի վերջը *Radioactive* սինգլից վաճառվել է 3 միլիոն օրինակ։ *Rolling Stone*-ն այն կոչել է «տարվա լավագույն ռոք հիթ»։ 2013 թվականին ԱՄՆ-ում *Spotify*-ով ամենաշատ լսված երգն է։ 56-րդ Գրեմմի մրցանակաբաշխության ժամանակ այն առաջադրվել է Գրեմմի մրցանակների՝ որպես Տարվա ձայնագրություն և Լավագույն ռոք ելույթ՝ հաղթելով վերջին անվանակարգում։ 2015 թվականին Ձայնագրող ընկերությունների ամերիկյան ասոցիացիայի կողմից ճանաչվել է ադամանդե սինգլ՝ ԱՄՆ-ում վաճառվելով ավելի քան 10 մլն օրինակով։ *[[Demons]]* երրորդ սինգլը *Billboard* փոփ երգերի ցանկում զբաղեցրել է առաջին հորիզոնականը, իսկ *Billboard Hot 100*-ում՝ 6-րդ՝ մինչ օրս ԱՄՆ-ում վաճառվելով 5 մլն օրինակով։

*Billboard*-ը ճանաչել է նրանց՝ որպես «2012 թվականի ամենափայլուն նոր աստղեր», իսկ ավելի ուշ՝ որպես «2013 թվականի բեկումնային խումբ»։ 2014 թվականին Imagine Dragons-ը *Billboard* երաժշտական մրցանակաբաշխության ժամանակ հաղթել է *Թոփ դուետ/խումբ*, *Թոփ հոթ 100 արտիստ* և *Թոփ ռոք արտիստ* անվանակարգերում։ Amazon.com-ը խումբը անվանել է իրենց՝ «2012 թվականի ամենասիրելի ռոք արտիստ»։

2013 թվականին Imagine Dragons-ը վերադարձել է Եվրոպա և Հյուսիսային Ամերիկա *Night Visions* շրջագայությամբ։ Խումբը հայտարարել է ԱՄՆ-ում 13 հավելյալ ամառային շրջագայությունների օրերը, որոնց համար տոմսերը նույնպես ամբողջությամբ վաճառվել են։ Այնուհետև խումբը հայտարարել է Հյուսիսային Ամերիկայում ամֆիթատրոնային շրջագայության մասին։

Խումբը 2013 թվականի ապրիլին թողարկել է լայվ ալբոմ՝ *Live at Independent Records*։

### Smoke + Mirrors (2014–2016)
[thumb|Imagine Dragons-ը [Վաշինգտոն ԿՇ|Վաշինգտոն ԿՇ-ում 2015 թվականի *Smoke + Mirrors* շրջագայության ժամանակ]]
Նրանց երկրորդ ստուդիական ալբոմի, որը նրանք կոչում են իրեն «Ամանորյա խոստումը», հիմնական գաղափարն էր ստեղծել երաժշտություն և ավարտել այն, երբ խումբը կզգար, որ գործն ավարտվել է։ *Night Visions*-ի շրջագայությունից սկսած՝ խումբը նոր նյութեր էր գրում հաջորդ ալբոմի համար և նույնիսկ շրջագայության սկզբում ձայնագրում էր ալբոմի դեմոները՝ մինչ ստուդիա մտնելը։ Մինչ ալբոմի վրա աշխատելու համար ստուդիա մտնելը, խումբն արդեն ուներ 50 դեմոներ։

Նախքան ալբոմի թողարկումը, Imagine Dragons-ը թողարկում է մի շարք սինգլներ տարբեր նածագծերի համար, այդ թվում՝ երգ «Տրանսֆորմերներ։ Բնաջնջման դարաշրջանը» ֆիլմի համար՝ *Battle Cry* (2014 հունիս) և Լեգենդների լիգայի 2014 թվականի աշխարհի առաջնության համար *Warriors* երգը (2014 սեպտեմբեր)։

Հոկտեմբերի 24-ին խումբը Facebook-ում և Instagram-ում փոքր հատվածներով ներկայացրել է առաջիկա ալբոմի գլխավոր երգը՝ *[[I Bet My Life]]*: Այն թողարկվել է հոկտեմբերի 27-ին։

Աշխատելով Metric-ի հետ, որը ստեղծել էր երեք երգից բաղկացած ակուստիկ հավաքածու, Imagine Dragons-ը նվագել է Լոս Անջելեսի Mayan Theater-ում 2015 թվականի փետրվարի 5-ին։ Կես ժամանոց հավաքածուն ներառում էր *[[Night Visions]]*-ից *It's Time* և *[[Radioactive (երգ)|Radioactive]]* երգերը։ Այս ելույթի ընթացքում առաջին անգամ լայվ ներկայացվել են *[[Smoke + Mirrors (ալբոմ)|Smoke + Mirrors]]* ալբոմից *Summer* և *I'm So Sorry,* ինչպես նաև *Gold* և ''I'' ''Bet My Life'' երգերը։ Ալբոմը թողարկվել է 2015 թվականի փետրվարի 17-ին։ 2015 թվականին խմբի հյուսիսամերիկյան շրջագայությունը սկսել է հունիսի 3-ին Պորտլենդում (Օրեգոն)։

Շրջագայության ընթացքում Imagine Dragons-ը թողարկել է երկու սինգլ, որոնք որևէ ալբոմի մեջ ներառված չեն։ *Roots* սինգլը թողարկվել է 2015 թվականի օգոստոսի 26-ին, իսկ *I Was Me-*ն՝ 2015 թվականի հոկտեմբերի 12-ին iTunes-ով։ 2015 թվականի դեկտեմբերի 18-ին՝ 2015 թվականի նոյեմբերին Փարիզի ահաբեկչական հարձակման զոհերի որպես աջակցություն՝ խումբը թողարկել է *Eagles of Death Metal* խմբի *I Love You All the Time* երգի քավըր տարբերակը։ Smoke + Mirrors շրջագայությունն ավարտվել է 2016 թվականի փետրվարի 5-ին Ամստերդամում։

2016 թվականի մարտի 2-ին խումբը թողարկել է համերգային ֆիլմ (ցուցադրելով մեկ գիշեր միայն)՝ *Imagine Dragons In Concert: Smoke + Mirrors,* նախապես որոշված թատրոններում։ Ֆիլմ այնուհետև թողարկվել է DVD և Blu-Ray տարբերակով՝ *Imagine Dragons: Smoke + Mirrors Live* վերնագրով*:*

### Evolve (2016-2018)
thumb|right|Imagine Dragons-ը ելույթ է ունեցել  ''Mohegan Sun''-ում ''Evolve''-ի շրջագայության ժամանակ 2017 թվականի նոյեմբերին
2016 թվականի սեպտեմբերի 27-ին Imagine Dragons-ը հայտարարել է երրորդ ստուդիական ալբոմի մասին՝ պարզապես թվիթ տեղադրելով ընդամենը մեկ բառ՝ «ստուդիա»։ Խումբը հաջորդ 4 ամիսների ընթացքում շարունակել է Թվիթերում տեղադրել գաղտնի մեսիջներ։ 2017 թվականի հունվարի 28-ին խումբը սկսել է հրապարակել մի շարք տեսահոլովակներ, որոնք ներկայացնում էին ալբոմի առաջին սինգլի թիզերը։ Կարճ տեսահոլովակներում վոկալիստ Դեն Ռեյնոլդսը սյուրռեալիստական պատկերներ է նկարում։ Տեսահոլովակներում թաքնված էր Մորզեի կոդ, որը թարգմանվում էր «նույն գույնի առարկաներ»։

2017 թվականի փետրվարի 1-ին Imagine Dragons-ը թողարկել է ալբոմի գլխավոր սինգլը՝ *[[Believer]]*․ *Believer* սինգլն օգտագործվել է Nintendo Switch-ի համար՝ որպես Super Bowl-ի գովազդի մաս։ Imagine Dragons-ը եղել է Օրո-Մեդոնտում (Օնտարիո) տեղի ունեցող Wayhome ամառ 2017-ի կազմում։ 2017 թվականի ապրիլի 27-ին Imagine Dragons-ը թողարկել է *[[Thunder]]* սինգլը՝ որպես իրենց երրորդ ալբոմի երկրորդ սինգլ։ 2017 թվականի մայիսի 8-ին Imagine Dragons-ը հայտարարել է ստուդիական երրորդ ալբոմի մասին՝ *[[Evolve]]*, ինչպես նաև նույն օրը թողարկել է նոր երգ՝ *[[Whatever It Takes]]*: Նույն օրվա ընթացքում նաև հայտարարվել է շրջագայության մասին, որը տեղի է ունեցել 2017 թվականի սեպտեմբերից մինչև 2018 թվականի սեպտեմբերը՝ տեղի ունենալով աշխարհի 33 երկրներում։

*Evolve* ալբոմը թողարկվել է 2017 թվականի հունիսի 23-ին։ Ալբոմն աշխարհի երկրների մեծ մասում թոփ հնգյակում է եղել, սակայն դրա ընդունելությունը շատ խառը քննադատությունների է արժանացել։ Խումբը հուլիսի 8-ին հանդես է եկել Պորտուգալիայում տեղի ունեցող NOS Alive փառատոնին։ Մի քանի ամսի անց՝ 2017 թվականի հոկտեմբերի 6-ին, *Whatever It Takes*-ը պաշտոնապես թողարկվել է որպես սինգլ նոր ալբոմից։ 2018 թվականին երգը հաղթել է MTV երաժշտական տեսահոլովակի մրցանակաբաշխության *Լավագույն ռոք տեսահոլովակ* անվանակարգում։ 2018 թվականի փետրվարի 14-ին Imagine Dragons-ը Թվիթերում ներկայացրել է իր նոր սինգլի վերնագիրը՝ *[[Next to Me]]*: 2018 թվականի փետրվարի 21-ին երգը թողարկվել է որպես վերաթողարկված *Evolve* ալբոմի մաս։

### Origins (2018–2020)
2018 թվականի հունիսի 12-ին Imagine Dragons-ը Թվիթերում հայտարարել է Kygo-ի հետ համագործակցությամբ նոր սինգլի մասին՝ *Born to Be Yours*: Երգը թողարկվել է 2018 թվականի հունիսի 15-ին։ 2018 թվականին Imagine Dragons-ը դարձել է նաև Rogue կիբեռսպորտի թիմի համատեր։

2018 թվականի հուլիսի 12-ին Imagine Dragons-ը Թվիթերում ներկայացրել է մեկ այլ սինգլի վերնագիր՝ *[[Natural (երգ, Imagine Dragons)|Natural]]*: Երգը թողարկվել է 2018 թվականի հուլիսի 17-ին։ Երգն օգտագործվել է որպես 2018 թվականի *ESPN College Football*-ի հիմն։ 2018 թվականի սեպտեմբերի 18-ին Imagine Dragons-ը ներկայացրել է մի նոր երգի վերնագիր՝ *Zero*, որը թողարկվել է հաջորդ օրը։ Երգն օգտագործվել է Walt Disney Animation Studios-ի *[[Ռալֆն ընդդեմ ինտերնետի]]* անիմոցիոն ֆիլմի վերջում։

2018 թվականի հոկտեմբերի 3-ին Imagine Dragons-ը հայտարարել է ստուդիական չորրորդ ալբոմի՝ *Origins*-ի մասին, որը թողարկվել է 2018 թվականի նոյեմբերի 9-ին։ *Natural* և *Zero* երգերը, ալբոմի գլխավոր սինգլներն են, մինչդեռ *Born to Be Yours*-ը տեղ է գտել ալբոմի համաշխարհային դելյուքս տարբերակում։ Խումբն այս ալբոմը ներկայացրել է որպես *Evolve*-ի քույր ալբոմ։ 2018 թվականի հոկտեմբերի 31-ին Imagine Dragons-ը թողարկել է ալբոմի երրորդ սինգլը՝ *[[Machine (Imagine Dragon-ի երգ)|Machine]]*: Ի վերջո, 2018 թվականի նոյեմբերի 6-ին Imagine Dragons-ը թողարկել է ալբոմի չորրորդ երգը՝ *[[Bad Liar (երգ, Imagine Dragons)|Bad Liar]]*:

2019 թվականի հունվարի 7-ին Imagine Dragons-ը ելույթ է ունեցել 2019 թվականին College Football Championship-ի խաղին։ Խումբը կատարել է *Natural*, *Bad Liar*, *[[Thunder]]* երգերն ու *[[Believer]]* երգի հատուկ տարբերակը Լիլ Վեյնի հետ։ Հաջորդը թողարկվել է երգի այս նոր տարբերակը։

2019 թվականի հունիսին Beat Games-ը թողարկել է վճարելի ներբեռնվող երաժշտական փաթեթ վիրտուալ իրականության երաժշտական խաղի համար՝ Beat Saber, որը կոչվում էր *Imagine Dragons-ի երաժշտական փաթեթ* և ներառում էր խմբի տասը երգերը։

2019 հունիսի 20-ին Imagine Dragons-ը թողարկել է ալբոմի 5-րդ սինգլը՝ Birds՝ իտալացի երգիչ Էլիզայի հետ միասին։ 2019 թվականի հուլիսի 23-ին երգի բնօրինակ տարբերակի համար թողարկվել է անիմացիոն տեսահոլովակ։

2019 թվականի դեկտեմբերին Ռեյնոլդսը հայտարարել է, որ որոշ ժամանակով դադարեցնում է երգեր գրել և պրոդյուսերություն անել, որպեսզի կենտրոնանա հայրության վրա։

2020 թվականի հունվարի 20-ին խումբը թողարկել է *Nothing Left to Say* սինգլի տեսահոլովակը․ երգը իրենց դեբյուտային *[[Night Visions]]* ալբոմից է։

### Mercury – Act 1 (2021–մինչ օրս)
2021 թվականի մարտի 8-ին Imagine Dragons-ը սոցիալական մեդիայում հայտարարել է երկու նոր սինգլների թողարկման մասին՝ *[[Follow You]]* և *[[Cutthroat]]*, որոնք թողարկվել են մարտի 12-ին։ Դրանք նոր՝ *Mercuty – Act 1* ստուդիական 5-րդ ալբոմի գլխավոր երգերն են։ Ալբոմը թողարկվել է 2021 թվականի սեպտեմբերի 3-ին։

2021 թվականի հունիսի 29-ին խումբը ներկայացրել է նոր սինգլի վերնագիրը՝ *[[Wrecked]]*, որը թողարկվել է հուլիսի 2-ին։ Երգը նվիրված է Դեն Ռեյնոլդսի հանգուցյալ հարսին, ով մահացել է՝ պայքարելով քաղցկեղի դեմ։

## Երաժշտական ոճ և ազդեցություն
Imagine Dragons-ի երաժշտական ոճը նկարագրվում է որպես էլեկտրոփոփ, փոփ ռոք, փոփ, ինդի փոփ, արենա ռոք, EDM, R&B, ալտերնատիվ ռոք, ինդի ռոք, սինթ փոփ, դանս փոփ, թրիփ հոփ և սոֆթ ռոք։ Նրանց երաժշտություն ունի նաև ֆոլքի, ֆոլք փոփի, դաբսթեփի, սոուլի և հիփ-հոփի ազդեցություն։

Դեն Ռեյնոլդսը նշել է, որ իր և իր խմբի վրա արտիստիկ ազդեցություն են ունեցել Arcade Fire, Nirvana, Muse, The Beatles, Coldplay, Linkin Park, U2 խմբերը և Պոլ Սայմոնն ու Հարի Նիլսոնը։ Ռեյնոլդսը ալտերնատիվ փոփ երաժշտությունը առևտրային հաջողության նոր մակարդակի հասցնելու գործում գնահատում է այնպիսի խմբերի դերակատարումը, ինչպիսիք են Foster the People-ը և Mumford & Sons-ը։

## Հեռուստատեսային ելույթներ
### Հեռուստասերիալներ և ֆիլմեր
Խումբը ելույթ է ունեցել *Live from the Artists Den* (2013) հեռուստասերիալի 6-րդ սեզոնի եզրափակիչ սերիայում։ 2013 թվականի հոկտեմբերի 24-ին Imagine Dragons հյուրընկալվել է truTV-ի *Impractical Jokers*-ի մեկ էպիզոդի, որտեղ պարտված Ջոն և Սալը պետք է կատարեին *Señora Lanza*-ի բացման գործողությունը *Jones Beach Theater*-ում։ Խմբի անդամները միացել են Մուրին (Murr) և Q-ին։ Imagine Dragons-ը հայտնվել է 2015 թվականի *The Muppets*-ի առաջին էպիզոդում՝ կատարելով *[[Roots]]* երգի մի հատված։

Խումբը ձայնագրել է Battle Cry սինգլը *[[Տրանսֆորմերներ։ Բնաջնջման դարաշրջանը]]* ֆիլմի համար, որը ֆիլմաշարի 4-րդ ֆիլմն է։ Սինգլն ավելի ուշ ներառվել է խմբի ստուդիական երկրորդ ալբոմի՝ Smoke + Mirrors-ի (2015) սուպեր դելյուքոս տարբերակում։

2016 թվականի ապրիլի 28-ին խումբը գրել է Not Today երգը՝ որպես *Ես՝ քեզնից առաջ* ֆիլմի սաունդթրեք։ Խումբը նաև Ինքնասպանների ջոկատը ֆիլմի սաունդթրեքում է հայտնվել Լիլ Վեյնի, Վիզ Խալիֆայի, Logic-ի, Ty Dolla Sign-ի և X Ambassadors-ի հետ․ երգը կոչվում է *[[Sucker for Pain]]*։

Խումբը նաև ձայնագրել է *Levitate* երգը գիտաֆանտաստիկ *[[Ուղևորները]]* ֆիլմի համար։

*Zero* երգը խումբը ձայնագրել է *[[Ռալֆն ընդդեմ ինտերնետի]]* անիմացիոն ֆիլմի համար։ Երգը հնչում է ֆիլմի վերջում։ Խումբը նաև էպիզոդիկ հայտնվել է ֆիլմի մի դրվագում, որտեղ դիտում է Ռալֆի առցանց հրապարակած մի տեսանյութ։

### Սինգլների խթանում
Imagine Dragons-ը կատարել է *It's Time* երգը մի շարք հեռուստաշոուների ժամանակ՝ *The Tonight Show with Jay Leno* (2012), *Jimmy Kimmel Live!* (2012), *Late Night with Jimmy Fallon* (2012), և *Conan* (2013): Նրանք կատարել են *Radioactive* երգը *Jimmy Kimmel Live!* (2012), *The Late Show with David Letterman* (2013), *The Tonight Show with Jay Leno* (2013), *Late Night with Jimmy Fallon* (2013) հեռուստաշոուների և *MTV Europe Music Awards*-ի (2013) ժամանակ։ Խումբը *I Bet My Life* երգը կատարել է Ամերիկյան երաժշտական մրցանակաբաշխության (2014), Էլեն ԴեՋեներեսի շոուի (2015) ժամանակ։ Imagine Dragons-ը կատարել է *Revolution* երգի իրենց տարբերակը *The Night That Changed America: A Grammy Salute to The Beatles* (2014) հեռուստածրագրի ժամանակ։ Նրանք նաև կատարել են Shots երգը *The Tonight Show Starring Jimmy Fallon* (2015), *Jimmy Kimmel Live!* (2015), և *Էլեն ԴեՋեներեսի շոուի* (2015) ժամանակ։ 2017 թվականին նրանք երկու անգամ եղել են *Էլեն ԴեՋեներեսի շոուի* հյուր՝ առաջին այցի ժամանակ կատարելով *Believer*, իսկ երկրորդի ժամանակ՝ *Thunder* երգերը։ Այս երգը նրանք կատարել են նաև *The Tonight Show Starring Jimmy Fallon* հեռուստաշոուի ժամանակ։ 2018 թվականին Նյու Օրելանում Ամանորյա երեկույթի ժամանակ կատարել են *Believer* և *Thunder* երգերը, որը ուղիղ եթերով ցուցադրվել է *Dick Clark's New Year's Rockin' Eve* հեռուստատեսային հատուկ հեռարձակմամբ։ 2018 թվականի հուլիսին խումբը վերադարձել է *Jimmy Kimmel Live!* շոու՝ կատարելով *Natural* երգը։ Նրանք կատարել են *Zero* երգը *Jimmy Kimmel Live!*-ում *[[Ռալֆն ընդդեմ ինտերնետի]]* անիմացիոն ֆիլմի պրեմիերայի ժամանակ։

## Խմբի անդամներ
### Ներկայիս անդամներ

* Դեն Ռեյնոլդս՝ վոկալ, կիթառ, դաշնամուր, ստեղնաշարային գործիքներ, բաս, հարվածային գործիքներ (2008–մինչ օրս)
* Վեյն Սերմոն՝ կիթառ, բեք վոկալ, մանդոլին, հարվածային գործիքներ, դաշնամուր, սինթեզատոր (2009–մինչ օրս)
* Բեն Մըքքի՝ բաս, դաշնամուր, ստեղնաշարային գործիքներ, սինթեզատոր, բեք վոկալ, հարվածային գործիքներ (2009–մինչ օրս)
* Դանիել Պլատցման՝ հարվածային գործիքներ, բեք վոկալ, կիթառ, ալտ, ստեղնաշարային գործիքներ (2011–մինչ օրս)

### Նախկին անդամներ
* Էնդրյու Բեք՝ կիթառ, բեք վոկալ (2008)
* Ավրորա Ֆլորենս՝ դաշնամուր, ստեղնաշարային գործիքներ, բեք վոկալ, ջութակ (2008)
* Դեյվ Լեմկի՝ բաս, բեք վոկալ (2008–2009)
* Էնդրյու Թոլման՝ հարվածային գործիքներ, բեք վոկալ, կիթառ (2008–2011)
* Բրիթանի Թոլման՝ դաշնամուր, ստեղնաշարային գործիքներ, բեք վոկալ, կիթառ (2009–2011)
* Թերեզա Ֆլամինիո՝ դաշնամուր, ստեղնաշարային գործիքներ, բեք վոկալ (2011)
*

### Ժամանակացույց

## Սկավառակագրություն

### Մինի ալբոմներ
* *Imagine Dragons*՝ 2009 թվականի սեպտեմբերի 1
* *Hell and Silence*՝ 2010 թվականի հունիսի 1
* *It’s Time*՝ 2011 թվականի մարտի 12
* *Continued Silence*՝ 2012 թվականի փետրվարի 14
* *Hear Me*՝ 2012 թվականի նոյեմբերի 25

### Ստուդիական ալբոմներ
* *[[Night Visions]]*՝ 2012 թվական
* ''Smoke + Mirrors''՝ 2015 թվական
* *[[Evolve]]*՝ 2017 թվական
* ''Origins''՝ 2018 թվական
* *[[Mercury – Act 1]]*՝ 2021 թվական
* *Mercury – Acts 1 & 2*՝ 2022 թվական
* *Loom*՝ 2021 թվական

## Շրջագայություններ
* Աշնանային շրջագայություն՝ 2012 թվական
* Night Visions շրջագայություն՝ 2013–2014 թվականներ
* Smoke + Mirrors շրջագայություն՝ 2015–2016 թվականներ
* Evolve համաշխարհային շրջագայություն՝ 2017–2018 թվականներ

## Ծանոթագրություններ

## Արտաքին հղումներ
*Imagine Dragons-ը imusic.am֊ում

Կատեգորիա:2008 հիմնադրված երաժշտական խմբեր
Կատեգորիա:Interscope Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Ալտերնատիվ ռոք երաժշտական խմբեր Նևադայից
Կատեգորիա:Ամերիկյան երաժշտական խմբեր